laion/Wikipedia-Exotic huggingface dataset:
სოლიფლუქცია

სოლიფლუქცია (ლათ. solum — ნიადაგი, მიწა და fluctio — ამოწურვა) — დანესტიანებული ნიადაგისა და წვრილდისპერსიული გრუნტის ნელი ბლანტ-პლასტიკური გადაადგილება ფერდობზე მათი შენაცვლებითი ჩაყინვის, გალღობისა და სიმძიმის ძალის მოქმედებით. იწყება დამრეც ფერდობზე 2–3°-დან, მეტად აქტიურია ციცაბო კალთებზე 8–15°-მდე, დიდ დახრილობაზე ზოგჯერ გადადის მეწყრულ პროცესებში. გადაადგილება მიმდინარეობს ჯერ კიდევ გაულღობელი საფუძველის, ყინულით შეცემენტებულ მზრალ ზედაპირზე. სოლიფლუქციას ხელს უწყობს აქტიური თოვლდნობა და ძლიერი თავსხმა, რასაც მოჰყვება კალთებზე ნიადაგისა და გრუნტის მდგრადობის შემცირება. მასალის გადაადგილების სიჩქარე რამდენიმე სმ-იდან რამდენიმე მ-მდეა წელიწადში. სოლიფლუქცია ვითარდება უმეტესწილად ტყის ზედა საზღვრის ზემოთ და წარმოშობს მზრალი რელიეფის სპეციფიკურ ფორმებს — ტერასებს, ზვინულებს, სერებსა და სხვა, რომლებსაც გეგმაში ხშირად ენისებრი ფორმა აქვთ. ეგზოგენურ პროცესებთან კომპლექსში სოლიფლუქცია ქმნის რელიეფის მრავალ ფორმას: კურუმებს, ქვიურ გირლანდებსა და სხვა. სოლიფლუქცია ძირითადად გავრცელებულია მრავალწლოვანმზრალი ქანების არეებში (განსაკუთრებით პოლარულ და პოლარეთისპირა ურალში, ჩუკოტკის ნახევარკუნძულზე, ალასკაზე, შპიცბერგენზე, პამირის, ტიან-შანის, ალთაის მაღალმთიანეთში, ციმბირის სამხრეთ და ჩრდილო-აღმოსავლეთ მთებსა და სხვა), ლოკალურად გვხვდება სეზონური ჩაყინვის არეებში. სოლიფლუქციის შედეგად წარმოქმნილი სხვადასხვა სახის სპეციფიკური ფორმებია: სოლიფლუქციური ხეობა (მცირე ზომის ხეობა, რომელიც წარმოიქმნება სოლიფლუქციური ნაკადის შედეგად); სოლიფლუქციური ზოლი (გრუნტის ზოლისებრი ფორმა; მისი სიგრძე 20 მ და მეტს აღწევს); სოლიფლუქციური ზვინული (ზვინული, რომელიც აგებულია ფხვიერი ქანებით); სოლიფლუქციური ტერასები (საფეხურებისებური წარმონაქმნები ფერდობებზე); სოლიფლუქციური ნაპირი (ნაპირი, რომელიც აგებულია მზრალი თიხოვანი დანალექებით); სოლიფლუქციური კონუსი (აკუმულაციური ტიპის კონუსი, რომელიც წარმოიქმნება კალთების ქვედა ნაწილში); სოლიფლუქციური ნაკადი (ნელი სოლიფლუქციის შედეგად განვითარებული ფორმა); სოლიფლუქციური რელიეფი (რელიეფის ტიპი, რომელიც წარმოიქმნება სოლიფლუქციის შედეგად); სოლიფლუქციური ფერდობი (ნარნარად დაწვენილი ფერდობი, რომლის დახრილობა უდრის 2–25°-ს), სოლიფლუქციური შლეიფი (გეგმაში ტრაპეციის ფორმის დახრილი ზედაპირი;) სოლიფლუქციური ენა (იზოლირებული ენისებრი შვერილი, რომლის სიგრძე 150 მ, ხოლო სიგანე 25 მ აღწევს). კალთებზე ტექნოგენური მოქმედებების შედეგად სოლიფლუქცია ჩვეულებრივ აქტიურდება, ნელი ფორმიდან სწრაფ ფორმაში გადადის ან ხელახლა წარმოიქმნება. სოლიფლუქციის შესაძლებლობა აუცილებელია გათვალისწინებულ იქნას მშენებლობის დროს და ამ რეგიონებში მიწების სამეურნეო გამოყენებისას. ტერმინი „სოლიფლუქცია“ შემოიტანა იოჰან გუნარ ანდერსონმა 1906 წელს. ↑ Solifluction | Encyclopedia Britannica ↑ 2.0 2.1 2.2 Солифлюкция | Большая российская энциклопедия. დაარქივებულია ორიგინალიდან — 2021-12-06. ციტირების თარიღი: 2021-02-16. ↑ Ахромеев Л.М. Геоморфологический словарь-справочник. БГУ, Брянск, 2002 г., 320 стр. ↑ Жигарев Л. A., Причины и механизм развития солифлюкции, M., 1967. ↑ French, Hugh M. (2007). "Azonal Processes and Landforms". The Periglacial Environment (3rd ed.). pp. 225–26.
Týr

Týr — ფოლკ მეტალ ჯგუფი ფარერებიდან. მათი სიმღერების თემა სკანდინავიური მითოლოგიაა და ჯგუფის სახელიც სკანდინავიური ომის ღმერთის მიხედვითაა აღებული. 2002 – How Far to Asgaard 2003 – Eric the Red 2006 – Ragnarok 2008 – Land 2009 – By the Light of the Northern Star 2011 – The Lay of Thrym 2000 – დემო ჩანაწერი 2002 – Ólavur Riddararós ოფიციალური საიტი Týr დაარქივებული 2012-11-01 საიტზე Wayback Machine. ნაპალმ რეკორდსზე Týr MySpace Týr Last.fm ↑ Encyclopaedia Metallum — 2002. <a href="https://wikidata.org/wiki/Track:Q938726"></a>
The Smiths

The Smiths — ინგლისური როკ-ჯგუფი, რომელიც ასრულებდა ალტერნატიულ როკს. იგი ჩამოყალიბდა მანჩესტერში, 1982 წელს. კოლექტივის ლიდერები და იდეოლოგები იყვნენ მომღერალი მორისი და გიტარისტი ჯონი მარი. მათ გარდა ჯგუფში აგრეთვე შედიოდნენ ენდი რურკი (ბას-გიტარა) და მაიკ ჯოისი (დასარტყმელი საკრავები). კრიტიკოსთა აზრით, The Smiths იყო 1980-იანი წლების ყველაზე მნიშვნელოვანი ალტერნატიული ჯგუფი. ჯგუფს ჰქონდა კონტრაქტი ლეიბლთან Rough Trade Records. ამ თანამშრომლობის ფარგლებში გამოიცა მათი ოთხი სტუდიური ალბომი და რამდენიმე კომპილაციური ალბომი, ასევე სინგლები, რომელთა დიდი ნაწილი ალბომში არ შესულა. მიუხედავად ბრიტანეთში მათი მწირი კომერციული წარმატებისა, კოლექტივი დიდი პოპულარობით სარგებლობდა. The Smiths დაიშალა 1987 წელს და არაერთხელ განაცხადა უარი აღდგენაზე. მთავარი სტატია: The Smiths-ის დისკოგრაფია. სტუდიური ალბომები The Smiths (1984) Meat Is Murder (1985) The Queen Is Dead (1986) Strangeways, Here We Come (1987) მორისი – წამყვანი ვოკალი, კლავიშებიანი საკრავები, პიანინო, დაირა (1982-1987) ჯონი მარი – გიტარა, კლავიშებიანი საკრავები, პიანინო (1982-1987) სტივენ პომფრეტი – რიტმული გიტარა (1982) დეივ ჰილბერტი – ბას-გიტარა (1982) მაიკ ჯოისი – დასარტყმელი საკრავები, პერკუსია (1982-87) ენდი რურკი – ბას-გიტარა (1982-86, 1986-87) კრეიგ გენონი – რიტმული გიტარა, ბასი (1986) აივორ პერი – გიტარა (1987) შეგიძლიათ იხილოთ მედიაფაილები თემაზე „The Smiths“ ვიკისაწყობში. ოფიციალური საიტი The Smiths საიტზე Curlie Plundering Desire – სტატიები და ინტერვიუები, ჩანაწერების მიმოხილვები, საკონცერტო მიმოხილვები Vulgar Picture – ვიზუალური დისკოგრაფია ↑ პაზი, ჯულია. (2017-10-26) The Smiths Revive "The Queen Is Dead" for 30th Anniversary. The Chicago Maroon. დაარქივებულია ორიგინალიდან — 2017-11-07. ციტირების თარიღი: 2017-11-19. ↑ როუდსი, მარგარეტ. (2016-07-10) Let's All Obsess Over This Intricate Map of Alt Music History. Wired. ციტირების თარიღი: 30 ოქტომბერი 2017 ↑ კორბერი, კევინ. (2017-10-27) The Smiths; The Queen Is Dead (Deluxe Edition). PopMatters. ციტირების თარიღი: 30 ოქტომბერი 2017 ↑ ერლეუაინი, სტივენ თომას. The Smiths. ციტირების თარიღი: 30 ოქტომბერი 2017 ↑ ბრეკეტი 2013. sfn error: no target: CITEREFბრეკეტი2013 (help) ↑ ორტეგა, აარონ (25 თებერვალი 2014). „The 10 Post-Punk Albums Every Music Fan Should Own“. Dallas Observer. ციტირების თარიღი: 23 თებერვალი 2017. ↑ რეინოლდსი, საიმონ. Rip It Up and Start Again: Postpunk 1978–1984. Penguin, 2005. გვ. 392 ↑ ერლეუაინი, სტივენ თომას. "The Smiths". Allmusic. Retrieved 9 აგვისტო 2006.
ესტებან გრანერო

ესტებან ფელიქს გრანერო მოლინა (ესპ. Esteban Félix Granero Molina; დ. 2 ივლისი, 1987, ბასა, ესპანეთი) — ესპანელი ფეხბურთელი, „რეალ სოსიედადის“ ნახევარმცველი. ხეტაფე ესპანეთის თასის ფინალისტი: 2007/08 რეალ მადრიდი ესპანეთის ჩემპიონი: 2011/12 ესპანეთის თასის მფლობელი: 2010/11 ესპანეთის სუპერთასის მფლობელი: 2012 ესპანეთი 19 წლ. ევროპის ჩემპიონი: 2006 ვიკისაწყობში არის გვერდი თემაზე: ესტებან გრანერო პროფილი Transfermarkt-ზე (ინგლისური) პროფილი Soccerway-ზე (ინგლისური) ესტებან გრანერო — ფიფას ჩანაწერი[დაარქივებული]
კასბა

კასბა (არაბ. قصبة, ციტადელი) — ციტადელი და მის გარშემო განვითარებული ტრადიციული უბანი ალჟირის დედაქალაქ ალჟირში. ზოგადად, კასბა ჩრდილოეთ აფრიკის სახელმწიფოთა ქალაქების კედელშომორტყმულ ციტადელს ეწოდება. ალჟირის კასაბა 1992 წლიდან შესულია იუნესკოს მსოფლიო მემკვიდრეობის ძეგლთა სიაში. ალჟირის კასბა უძველეს ქალაქ იკოსიუმის ადგილას დაარსდა. წარმოადგენს გორაკზე მდებარე პატარა ქალაქს, რომელიც ზღვისკენ ეშვება და ორ ნაწილად იყოფა: მაღალი ქალაქი და დაბალი ქალაქი. განლაგებულია რამდენიმე XVII-XVIII საუკუნეების რამდენიმე მეჩეთი, მათ შორის კეტშავას მეჩეთი (1794 წ) ორი მინარეთით, ელ-ჯედიდის მეჩეთი (1660 წ), რომელიც გამოირჩევა ერთი დიდი, კვერცხისებური გუმბათით სხვა ოთხ პატარა გუმბათს შორის, ასევე ელ-კებირისა და ალი-ბეტშნინის მეჩეთები. კასბა გადამწყვეტ როლს თამაშობდა ალჟირის დამოუკიდებლობისთვის ბრძოლაში (1954–1962). ეროვნულ-განმათავისუფლებელი ფრონტის მიერ აქ ისახებოდა სამოქმედო გეგმები და ამბოხებები, მათთვის ასევე ის იყო ყველაზე მშვიდობიანი ადგილი, სადაც გეგმავდნენ და ახორციელებდნენ ტერორისტულ აქტებს ფრანგი მოქალაქეებისა და ალჟირში მყოფი აგენტების წინააღმდეგ. მსოფლიო მემკვიდრეობის ძეგლების სია არაბულ ქვეყნებში მსოფლიო მემკვიდრეობის ძეგლების სია აფრიკაში Smith, Craig S. (2006-07-23). „The Crumbling of the Casbah“. The New York Times. ციტირების თარიღი: 2008-02-08.CS1-ის მხარდაჭერა: თარიღი და წელი (link) Hammer, Joshua (July 2007). „Save the Casbah“. Smithsonian (magazine). დაარქივებულია ორიგინალიდან — 2012-09-14. ციტირების თარიღი: 2011-06-25.
მზაბი

მზაბი (არაბ. مزاب‎) — რეგიონი ჩრდილოეთ საჰარაში, ალჟირის ადმინისტრაციულ ერთეულ გარდაიის ვილაიეთში. მდებარეობს დედაქალაქ ალჟირიდან 500 კმ-ით სამხრეთით. 2005 წელს , მისი მოსახლეობა 360 000 ადამიანს შეადგენდა. გეოლოგიურად მზაბი კირქვის პლატოს წარმოადგენს, რომელიც ვადი-მზაბის ხეობის გარშემოა განფენილი. ამ არეალში ცხოვრობდნენ ბერბერების ერთ-ერთი შტოს, ზენატას განშტოება - მოზაბიტის ხალხი. მზაბის ხეობასა და მის გარშემო აღმოჩენილია მათი დამწერლობის არაერთი გრავირებული ნიმუში. ისლამური დაპყორბის შემდეგ, მოზაბიტები მუსლიმანები, მუტაზილის სკოლის მიმდევრები გახდნენ. რუსტამიდის სახელმწიფოს დაშლის შემდეგ, მისმა სამეფო ოჯახმა ზოგეირთ თავიანთ მოქალაქესთან ერთად თავშესაფრად მზაბის ხეობა აირჩია. რუსტემიდები იბადის ისლამის მიმდევრები იყვნენ, ამიტომ მათ მოქადაგე გამოიყენეს, რომელმაც წარმატებით მოაქცია ადგილობრივი მოზაბიტები მათ მიმდინარეობაზე. 1830 წელს, ოსმალეთის იმპერიას ალჟირი საფრანგეთმა წაართვა, მაგრამ მზაბის ანექსია მხოლოდ 1882 წელს შეძლო. საფრანგეთის შემადგენლობაში ის 1962 წლამდე, ალჟირის დამოუკიდებლობის გამოცხადებამდე რჩებოდა. მზაბის მთავარი ქალაქი და დედაქალაქია ღარდაია. ასევე აქ მდებარეობს ბერბერული ისლამის ყველაზე წმინდა ქალაქი ბენო-ისგუენე. მზაბის დასახლებების არქიტექტურა დაპროექტებულია თანასწორუფლებიანი კომუნალური ცხოვრების გათვალისწინებით. შენობები ლიბიურ-ფინიკიური სტილისაა, რაც ზოგადად ბერბერული სტილისთვისაა დამახასიათებელი და გავრცელებულია საჰარის სხვა ნაწილებშიც. 1982 წელს მზაბის ხეობა იუნესკომ მსოფლიო მემკვიდრეობის სიაში შეიტანა, როგორც ხელუხლებელი მაგალითი ადამიანთა ტრადიციული საცხოვრებლისა, რომელიც იდეალურადაა მორგებული ბუნებრივ გარემოს. მსოფლიო მემკვიდრეობის ძეგლების სია არაბულ ქვეყნებში მსოფლიო მემკვიდრეობის ძეგლების სია აფრიკაში Mzab Photos un nouveau site qui tend à vous présenter l’une des plus belles régions d’Algérie La vallée du Mzab Le portail Mzab Online დაარქივებული 2011-12-23 საიტზე Wayback Machine. RCD Ghardaia დაარქივებული 2009-04-13 საიტზე Wayback Machine. Monographie du Mzab - 1955 დაარქივებული 2009-06-21 საიტზე Wayback Machine.
ჰუსავიკი

ჰუსავიკი (ისლ. Húsavík) — საპორტო ქალაქი ისლანდიაში. ჰუსავიკი მდებარეობს ისლანდიის ჩრდილოეთ ნაწილში, ნორდურპინგის სათემოში და ნორდურლენდ ისტრას რეგიონში. თავისი თემის ადმინისტრაციული ცენტრია. ქალაქს გააჩნია ნავსადგური სათევზაო ნავებისათვის და მდებარეობს ისლანდიის ერთ-ერთ მთავარ ავტომაგისტრალზე (№ 85);ჰუსავიკიდან დედაქალაქამდე მანძილი არის 480კმ. ქალაქში ცხოვრობს 2 253 ადამიანი (1.12. 2007 წლის მონ.). იმ ტერიტორიაზე სადაც დღეს არის ქალაქი ჰუსავიკი 875 წელს ბანაკი ააშენა და გამოიზამთრა შვედმა ვიკინგმა გარდარ სვავარსსონმა — ისლანდიის პირველმა მკვლევარმა. მისი მემორიალი დგას მოედანზე ადგილობრივი სკოლი გვერდით. ჰუსავიკში, ნავსადგურის რაიონში, მდებარეობს ვეშაპების მუზეუმი. ჰუსავიკიდან შეიძლება ექსკურსიით წასვლა მიუვატნის რაიონში — ვულკანურად აქტიურ რეგიონში. ჰუსავიკში მდებარეობს აგრეთვე მსოფლიოში ერთადერთი სასქესო ასოების მუზეუმი, რომელშიც ინახება ცხოველების სასქესო ორგანოები. ისლანდიის ქალაქების სია [1]
ადგილი მზეზე (ფილმი)

ადგილი მზეზე (ინგლ. A Place in the Sun) — 1951 წლის ამერიკული დრამატული ჟანრის ფილმი, რომელიც დაფუძნებულია თეოდორ დრაიზერის რომანზე "ამერიკული ტრაგედია" და ამავე სახელწოდების პიესაზე, რომელიც რომანიდან პატრიკ კირნის მიერაა ადაპტირებული. ეს არის ახალგაზრდა მუშა-კლასის მამაკაცის ამბავი, რომელსაც ორ ქალთან აკავშირებს რომანტიკული ურთიერთობა - ერთი, რომელიც მისი მდიდარი ბიძის ქარხანაში მუშაობს და მეორე, რომელიც მშვენიერი საზოგადოებრივი ელიტის წარმომადგენელია. ფილმის რეჟისორია ჯორჯ სტივენზი, სცენარის ავტორები - ჰარი ბრაუნი და მაიკლ უილსონი. მონტგომერი კლიფტი — ჯორჯ ისტმენი ელიზაბეთ ტეილორი — ანჟელა ვიკერსი შელი უინტერსი — ელის ტრიპი ენ რივერი — ჰანა ისტმენი რეიმონდ ბერი — ფრენკ მარლოუ ფილმი კრიტიკულად და კომერციულად აღიარებული გამოდგა. მან 6 ოსკარი მოიპოვა. 1991 წელს "ადგილი მზეზე" იყო არჩეული კონგრესის ბიბლიოთეკის მიერ და შესანახად შევიდა ამერიკის შეერთებული შტატების ნაციონალური ფილმების რეესტრში, რათა მიჩნეულია, როგორც "კულტურულად, ისტორიულად და ესთეტიკურად მნიშვნელოვანი". მოგებები საუკეთესო შავ-თეთრი ოპერატურა: უილიამ ს. მელორი საუკეთესო კოსტუმების დიზაინი: ედიტ ჰედი საუკეთესო რეჟისორი: ჯორჯ სტივენზი საუკეთესო მონტაჟი: უილიამ ჰორნბეკი საუკეთესო მუსიკა: ფრანც ვაქსმანი საუკეთესო ადაპტირებული სცენარი: მაიკლ უილსონი და ჰარი ბრაუნი ნომინაციები საუკეთესო მსახიობი მამაკაცი: მონტგომერი კლიფტი საუკეთესო მსახიობი ქალი: შელი უინტერსი საუკეთესო ფილმი ოქროს გლობუსი საუკეთესო ფილმი (დრამა) ამერიკის რეჟისორთა გილდიის ჯილდო საუკეთესო რეჟისორი კანის კინოფესტივალი ფესტივალის გრანპრის კანდიდატთა სიაში (1951) ამერიკული კინოს ინსტიტუტის სიებში: AFI-ის 100 წელი...100 ფილმი - #92 (AFI's 100 Years...100 Movies #92) AFI-ის 100 წელი...100 ვნება - #53 (AFI's 100 Years...100 Passions #53) „ადგილი მზეზე“ — კინოფილმების ინტერნეტ-მონაცემთა ბაზა (ინგლისური) ↑ კანის კინოფესტივალი: ადგილი მზეზე. festival-cannes.com. დაარქივებულია ორიგინალიდან — 2012-03-18. ციტირების თარიღი: 16 იანვარი, 2009.
ედომა

ედომა — ორგანოგენულად მდიდარი (დაახლოებით 2% ნახშირბადის მასის) პლეისტოცენური ასაკის ლიოს მრავალწლოვან მზრალობასთან დაკავშირებული მცირედ ამაღლებული რელიეფის ფორმა, რომელიც შეიცავს 50–90% მოცულობის ყინულს. ფართოდ არის გავრცელებული ჩრდილოეთ-აღმოსავლეთ ციმბირის სუბარქტიკული დაბლობის ზონაში, სადაც უკავია 1 მლნ. კვ. კმ-ზე მეტი ფართობი. წარმოადგენს რელიეფის მცირე ამაღლებას, რომელიც შეიცავს მცირედ ამობურცული ფორმის ნამარხ ყინულს. განეკუთვნება მრავალწლოვანი მზრალობის ტიპის რელიეფს. ედომა მიიჩნევა სათბურის აირების წყაროდ. სათბურის აირების საერთო რაოდენობა, რომელიც წარმოდგენილია ედომაში (ძირითადად მეთანის სახით) განისაზღვრება 500 გტ-ით. მეთანის თანადროული გამოსავალი, რომელიც გალღობის შედეგად ათავისუფლებს ედომას, ფასდება 4 ტგ-ით წელიწადში. მრავალწლოვანი მზრალობა ნამარხი ყინული თერმოკარსტი რელიეფის ფორმები - ედომა ↑ K. M. Walter, S. A. Zimov, J. P. Chanton, D. Verbyla & F. S. Chapin III, "Methane bubbling from Siberian thaw lakes as a positive feedback to climate warming", Nature, 443, 71-75, 2006
ხოჯავანქი

ხოჯავანქი, ხოჯევანქი — თბილისის ერთ-ერთი უბნის — ავლაბრის შემადგენელი ნაწილი. ამ სახელწოდებით მოაღწია ავლაბარში ბოლო დრომდე არსებულმა მეჩვიდმეტე საუკუნის სომხურმა ეკლესიამ. სახელწოდება თბილისელებმა ეკლესიის მიმდებარე ძველ სომხურ სასაფლაოზეც გაავრცელეს. ეს სასაფლაო იხსენიება მეჩვიდმეტე საუკუნის წყალობის წიგნში. მეფე როსტომმა 1654 წელს ზარაბთუხუცესს, ხოჯა ბეჰბუდას, უწყალობა მიწა სასაფლაოს გვერდით (ხოჯა ბეჰბუდა, ბებუთაშვილების საგვარეულოს დამაარსებელი, თავისი დროის გამოჩენილი და მდიდარი ვაჭარი ყოფილა. ისტორიული წყაროები მას მიაწერენ მდინარე ვერეზე ხიდის მშენებლობასაც). ამასთან, ირკვევა, რომ ეს სასაფლაო ხოჯა ბეჰბუდას წინაპრების ყოფილა. ახლად მიღებულ მიწაზე, მახათას მთის ძირას, მეფის დასტურით, ხოჯა ბეჰბუდა ღვთისმშობლის სახელზე ეკლესიას აშენებს, რომელსაც თბილისელებმა „ხოჯავანქი“ შეარქვეს, შემდგომში კი ამ სახელწოდებამ სასაფლაოც მოიცვა. ეს ეკლესია თბილისის გეგმაზე ვახუშტი ბატონიშვილს აღნიშნული აქვს „მელიქის საყდრის” სახელით. ხოჯა ბეჰბუდამ აქვე ბაღიც გააშენა, რომლის სარწყავად წყალი მთის ძირიდან გამოუყვანია. ამ ბაღს ვახუშტი „ბებუთას ბაღს” უწოდებს. ხოჯავანქის ასტვაწაწინის (ღვთისმშობლის) ეკლესია 1936 წელს თბილისის ამ უბნის რეკონსტრუქციისას აიღეს; ასევე, მთლიანად აიღეს სასაფლაო, ხოლო საფლავის ქვები სამშენებლო მასალად გამოიყენოს ცირკთან არსებული ბორდიურების, მესხიშვილის ქუჩაზე რამდენიმე შენობის, ასევე, მშრალ ხიდთან არსებული სკვერისა და ბარათაშვილის აღმართის მოპირკეთების დროს. თბილისის სომხური პანთეონი კვირკველია, თ. „ძველთბილისური დასახელებანი”, გამომცემლობა „საბჭოთა საქართველო”, თბილისი, 1985
ნორდურპინგი

ნორდურპინგი (ისლ. Norðurþing) — სათემო ისლანდიის ჩრდილოეთ ნაწილში. 2008 წლის 1 აპრილის მონაცემებით, ნორდურპინგის მოსახლეობის რაოდენობა შეადგენს 3000 ადამიანს ხოლო ფართობი 3729 კმ². თემში ყველაზე დიდ ქალაქია ჰუსავიკი, რომლის მოსახლეობა შეადგენს 2500 ადამიანს. ისლანდიის სათემოები ნორდურპინგის ოფიციალური საიტი ↑ https://www.samband.is/sveitarfelogin/nordurland-eystra/nordurthing/ ↑ https://www.mbl.is/frettir/innlent/2022/07/08/katrin_nyr_sveitarstjori_nordurthings/
მორფომეტრია

მორფომეტრია (ბერძ. morphe — ფორმა და metreō — ვზომავ) — დედამიწის ზედაპირის რელიეფის რაოდენობრივი მახასიათებელი. მორფომეტრიის ძირითადი მაჩვენებელია რელიეფის ფორმების რიცხობრივი მახასიათებელი: ხაზობრივი, ფართობითი, მოცულობითი; გეომორფოლოგიური მოცემული რაიონების აბსოლუტური და შეფარდებითი სიმაღლეები, დანაწევრების სიღრმე და სიხშირე, ასევე განყენებული მახასიათებელი (მდინარის კალაპოტის კლაკნილობის კოეფიციენტი, სანაპირო ხაზისა და სხვა). მორფომეტრიული მონაცემები უფრო ხშირად იღებენ ტოპოგრაფიული რუკების შემუშავების გზით, შესაძლებელია ასევე აეროფოტომასალების გამოყენება (სტერეოგრაფიული მეთოდების გამოყენებით). გაზომვებისა და გამოთვლების საფუძველზე იქმნება სპეციალური მორფომეტრიული რუკები ან რუკების ალბომები. მორფომეტრიული მონაცემები აუცილებელია კონსტრუქციების, გზების, ეროზიასთან ბრძოლის მეთოდებისა და სხვა პროექტირების დროს. ოროგრაფია გეომორფოლოგია ვიკისაწყობში არის გვერდი თემაზე: მორფომეტრია მორფომეტრია — სტატია დიდი რუსული ენციკლოპედიიდან (რუსული)
ოროგრაფია

ოროგრაფია (ბერძ. óros — მთა და grapho — აღწერა) — გეომორფოლოგიის დარგი, რომელიც აღწერს დედამიწის რელიეფის ფორმებს (ქედებს, მაღლობებს, ქვაბულებს და სხვა) და ახდენს მათ კლასიფიკაციას გარეგანი ნიშნების მიხედვით. ქედების, ზეგნების, დაბლობების, ხეობებისა და სხვა გეოგრაფიული ობიექტების აღწერისას ეთითება ადგილმდგომარეობა, ქვეყნების ჰორიზონტის ორიენტირება, ზომები (სიგრძე, ფართობი, სიმაღლე, სიღრმე და სხვა), ზედაპირის ფორმები და ფერდობები მათი დახრილობით. საწარმოო, საგზაო და სხვა პროექტირების დროს აუცილებელია ოროგრაფიულად საფუძვლიანად შევისწავლოდ მოცემული ტერიტორია. მორფომეტრია ქართული საბჭოთა ენციკლოპედია, ტ. 7, თბ., 1984. — გვ. 584.
მარჩხობი

მარჩხობი — ზღვის ფსკერის მონაკვეთი, რომელიც უფრო ნაკლებ სიღრმეზეა, ვიდრე მის ირგვლივ მდებარე ფსკერი. ტრანსგრესიის შედეგად გაჩენილ ზღვაში მარჩხობი ხმელეთის შთენილი რელიეფის ელემენტია, ოკეანეში — ვულკანური ან მარჯნული წარმოშობისაა. თუკი ატოლი იძირება წყლის ქვეშ, წარმოიქმნება წყალქვეშა მარჩხობი (ესე იგი თავთხელი), რომელსაც ეწოდება გაიოტი ანუ ჩაძირული ატოლი. გრუნტის ხასიათის შესაბამისად, მარჩხობი შეიძლება იყოს ქვიური, ქვიშიანი, მარჯნული და სხვა. არსებობს კარბონატული და ტერიგენული მარჩხობი; პირველი ჩვეულებრივ, პლატფორმებია, რომელიც აზევებულია ოკეანის სიღრმიდან, ხოლო მეორე, აწეული დანალექებია. მარჩხობი წარმოადგენს ზღვის ბიორესურსების თავმოყრის ადგილს. ამის შესაბამისად, ზღვებისა და ოკეანეების ამგვარი რაიონები წარმოადგენს ზღვის თევზჭერის მნიშვნელოვან ობიექტს. ჩვეულებრივ მარჩხობი თევზისა და მოლუსკების სარეწი რაიონია (მაგ., დოგერ-ბენკი ჩრდილოეთის ზღვაში). მცირე სიღრმის მარჩხობი სახიფათოა გემებისათვის. მსოფლიოს უდიდესი მარჩხობია ნიუფაუნდლენდის დიდი მარჩხობი (280,000 კმ²), მნიშვნელოვანია ასევე აგულიასის მარჩხობი (116,000 კმ²) და ბაჰამის მარჩხობი (95,798.12 კმ²). ↑ ქართული საბჭოთა ენციკლოპედია, ტ. 6, თბ., 1983. — გვ. 473. ↑ მარჩხობი — გეოლოგიის ენციკლოპედია ↑ Morelock, J. (2005). Morphology დაარქივებული 2007-01-06 საიტზე Wayback Machine. . Geological Oceanography Program, University of Puerto Rico at Mayagüez (UPRM). Retrieved on: October 11, 2008. ↑ Fisheries and Oceans Canada Backgrounder: The Grand Banks and the Flemish Cap. Retrieved on: October 11, 2008. ↑ Whittle, C. P.. (2012)Characterization of Agulhas Bank upwelling variability from satellite-derived sea surface temperature and ocean colour products. American Geophysical Union Chapman Conference. ციტირების თარიღი: January 2015.
ტასილინ-აჯერი

ტასილინ-აჯერი (არაბ. طاسيلي ناجر) — მთათა სისტემა საჰარის უდაბნოში. წარმოადგენს ალჟირის სამხრეთ-აღმოსავლეთით, ლიბიის, მალის და ნიგერის საზღვართან მდებარე ვრცელ პლატოს, რომლის ფართობიც 72 000 კმ²-ს შეადგენს. ტერიტორია გამოირჩევა მხატვრობების, გრავიურების და სხვა პრეისტორიული ნაშთების განსაკუთრებული სიმრავლით. ძვ. წ. 10 000 წლიდან ახალი წელთაღრციხვის დასაწყისამდე ამ ტერიტორიაზე მცხოვრებმა ხალხებმა დატოვეს უამრავი არქეოლოგიური ნაშთი - საცხოვრებლები, სამარხები და ზღუდეები, რომლებიც უხვადაა შემკული ქვისა და კერამიკის მასალებით. აქ ასევე ხშირია კლდის მხატვორბა, რომელთა აღმოჩენამას 1933 წელს, ტასილი მთელს მსოფლიოს გააცნო. ნაპოვნია ასევე 15 000 გრავიურა. მასივის უახლოესი ქალაქია მისგან 10 კმ-ით სამხრეთ-დასავლეთით მდებარე ჯანეტი. მთის მასივის უდიდესი ნაწილი, რომელიც კვიპაროზებსა და არქეოლოგიურ ძეგლებს მოიცავს, დაცულია ეროვნული პარკის, ბიოსფერული ნაკრძალისა და იუნესკოს მსოფლიო მემკვიდრეობის ძეგლის სტატუსით, მას ტასილინ-აჯერის ეროვნულ პარკს უწოდებენ. არეალი გეოლოგიისა და ესთეტიკის დიდი ინტერესის საგანია: სხვადასხვა გეოლოგიური ფორმაციებისა და ეროზირებულ ქვიშაქვის „კლდის ტყეების" პანორამა მთვარის ზედაპირს წააგავს. მსოფლიო მემკვიდრეობის ძეგლების სია არაბულ ქვეყნებში მსოფლიო მემკვიდრეობის ძეგლების სია აფრიკაში ვიკისაწყობში არის გვერდი თემაზე: ტასილინ-აჯერი Nice Video from Youtube The natural arches of the Tassili n'Ajjer Tassili n'Ajjer - fjexpeditions.com
ნორდურ-პინგეიარსისლა

ნორდურ-თინგერიარსისლა (ისლ. Norður-Þingeyjarsýsla) — სისლა (ოლქი) ისლანდიაში. მდებარეობს ისლანდიის ჩრდილოეთ ნაწილში. მას სამხრეთ დასავლეთით ესაზღვრება სუდურ-თინგერიარსისლა და სამხრეთით ნორდურ-მულასისლა. უმსხვილესი დასახლებული პუნქტია ნორდურპინგი. ნორდურ-პინგეიარსისლა მდებარეობს ნორდურლენდ ისტრას რეგიონში. ისლანდიის ოლქები Directory of Cities and Towns in None, Iceland
ტიმგადი

ტიმგადი (არაბ. تيمقاد‎) — ძველრომაული კოლონიური ქალაქი ჩრდილოეთ აფრიკაში, რომელიც ახ. წ. I საუკუნეში იმპერატორმა ტრაიანემ დააარსა. მისი სრული სახელწოდება იყო Colonia Marciana Ulpia Traiana Thamugadi. ტრაიანემ ქალაქი დედამისს - მარისას, მამამისს - მარკუს ულპიუს ტრაიანუსს და უფროს დას - ულპიუს მარსიანას უსახსოვრა. უძველესი ქალაქი დღეისათვის თანამედროვე ალჟირის ტერიტორიაზე, ქალაქ ბანტადან 35 კმ-ით აღმოსავლეთით მდებარეობს. ნანგრევები იმ მხრივაა განსაკუთრებით საყურადღებო, რომ ის წარმოადგენს ორთოგონალური გეგმის საუკეთესო ნიმუშს არსებულებს შორის, რომელიც გამოიყენებოდა რომაულ ქალაქგეგმარებაში. ტრაიანეს განზრახვით, ქალაქი უნდა ყოფილიყო ახლომდებარე ორესის მთბში მცხოვრები ბერბერების საწინააღმდეგო ბასტიონი. თავდაპირველად ის რომის არმიის პართიელი ვეტერანებით დასახლდა, რომლებმაც რამდენიმე წლის უფლებით მიწები მიიღეს სარგებლობაში. არსებობის პირველი რამდენიმე საუკუნის განმავლობაში ტიმაგდი მშვიდობიანად ცხოვრობდა. III საუკუნეში აქ ქრისტიანული აქტივობები იწყება, IV საუკუნეში კი დონატიზმის ცენტრი ხდება. V საუკუნეში ქალაქი ვანდალებმა დაიპყრეს, რის შემდეგაც მალევე დაკნინდა. 535 წელს ის ბიზანტიის გენერალმა სოლომონმა დაიპყრო. მომდევნო საუკუნეში ის ხელახლა სახლდება და ხდება ქრისტიანული ქალაქი, VII საუკუნეში კი ბერბერები ოპყრობენ, მცირე ხანში კი მიტოვებული რჩება. იმის გამო, რომ VII საუკუნის შემდეგ ნაქალაქარზე ახალი დასახლებები აღარ ყოფილა, ის კარგად შემოინახა დაახლოებით ერთი მეტრის სისქის ქვიშამ; ამ ტერიტორიაზე საჰარის შეჭრა გახდა ძირითადი მიზეზი ნანგრევების ჩვენს დრომდე ასე კარგად შემონახვისა. VII საუკუნეში ბერბერების მიერ ხელყოფის შემდეგ, ტიმგადი ისტორიის ფურცლებიდან გაუჩინარდა 1881 წლამდე, როდესაც ის გათხრების შედეგად კვლავ აღმოაჩნიეს. 1982 წლიდან, ტიმგადის ნაქალაქარი შესულია იუნესკოს მსოფლიო მემკვიდრეობის ძეგლთა სიაში. მსოფლიო მემკვიდრეობის ძეგლების სია არაბულ ქვეყნებში მსოფლიო მემკვიდრეობის ძეგლების სია აფრიკაში UNESCO site on Timgad Great Buildings entry on Timgad UCSC Site on Timgad Columbia Encyclopedia entry on Timgad დაარქივებული 2008-06-26 საიტზე Wayback Machine. Photos of Timgad Information on Roman Africa Videos on Timgad დაარქივებული 2014-07-28 საიტზე Wayback Machine.
დალვიკი

დალვიკი (ისლ. Dalvík) — ქალაქი და სათამო ისლანდიაში. ქალაქი დალვიკი მდებარეობს ისლანდიის ჩრდილოეთ ნაწილში გრენლანდიის ზღვის სანაპიროზე, ფიორდ ეია-ფიორდის ნაპირზე, ქალაქ აკურეირის ჩრდილოეთით. ქალაქი არის იმავე დასახელების თემის ადმინისტრაციული ცენტრი, რომელიც მიეკუთვნება ნორდურლენდ ისტრას რეგიონს. დალვიკის მოსახლეობის რაოდენობა 1414 ადამიანს შეადგენს ( 01.12 2007 წლის მონ.). დალვიკი — მსხვილი სათევზაო ნავსადგურია. დალვიკიდან დედაქალაქ რეიკიავიკამდე მანძილი. 1934 წელს მიწისძვრის შედეგად ქალაქი ძლიერ დაზიანდა. 1998 წელს ქალაქი გააერთიანეს 2 სოფლის თემთან, რის შედეგადაც წარმოიშვა იმავე სახელწოდების თემი. 1916 წელს დელავიკში დაიბადა ისლანდიის მესამე პრეზიდენტი კრისტიან ელდიაურნი (1968—1980). ვიბორგი იტტოკკორტოორმიიტი ლუნდა პოვოო ჰამარი ისლანდიის ქალაქების სია ისლანდიის სათემოები ოფიციალური საიტი